**СПЕЦИАЛЕН ПРАВИЛНИК**

**ЗА ПРОВЕЖДАНЕ НА ОФРОУД СЪСТЕЗАНИЯ**

**BULGARIA TROPHY CHALLENGE**

**през 2019г.**

Състезанията от веригата BULGARIA TROPHY CHALLENGE са за автомобили с висока проходимост с общо тегло до 3.5 тона и се провеждат на пресечен и труднодостъпен терен, както и изкуствено изградени препятствия на специално подготвен за целта терен. Всички пилоти трябва да притежават валидно свидетелство за управление на МПС с необходимата категория. Автомобилите задължително трябва да със задвижване 4х4!

Мястото и датата на всяко едно от тези състезания, както и техния организатор се вписват ежегодно в Националния спортен календар на БФАС. Всички състезания от веригата BULGARIA TROPHY CHALLENGE са открити.

1. **ОРГАНИЗАЦИЯ**

1. Разрешение за организиране: Състезание от веригата BULGARIA TROPHY CHALLENGE не може да се проведе без писмено разрешение за организиране и провеждане, издадено от БФАС въз основа на изискуемите документи от организатора.

2. Заявка за организиране: Всяка заявка за разрешение и провеждане на състезание, трябва да се изпрати на БФАС в срок съгласно годишната наредба за получаване на виза за провеждане. Всяка заявка трябва да съдържа допълнителен правилник (регламент) със следните раздели:

2.1.Име и точен адрес на организатора(телефон и e-mail)

2.2 Валидност на състезанието: Състезанието е валидно за... кръг от веригата BULGARIA TROPHY CHALLENGE и ще се проведе съгласно Специалния правилник за провеждане на офроуд състезания за съответната година, Наредбата на БФАС за провеждане на автомобилни състезания за съответната година и допълнителния правилник (публикува се след одобрение и се предоставя на състезателите при административния преглед)

2.3План за охрана и сигурност

2.4 Програма на състезанието

2.5 Име и характер на състезанието

2.6 Обща дължина на състезанието

2.7 Организацияи вид на трасето

2.8 Начин на стартиране

2.9 Начин на време измерване

2.10 Категория на автомобилите

2.11 Откриване на записванията, приемане на заявки и краен срок за приемане на заявки

2.12 Административен и технически преглед - време и място

2.13 Инструктажи на състезателите (Брифинги)–места и време на провеждане

2.14 Откриване на състезанието

2.15 Часови график на състезанието

2.16 Информационни табла–място

2.17 Награждаване на победителите–време и място

2.18 Организационен комитет–имена на членовете

1. **ДОПУСТИМИ АВТОМОБИЛИ**

До участие в състезание от веригата BULGARIA TROPHY CHALLENGE се допускат автомобили с висока проходимост с общо тегло до 3.5 тона, приети официално до датата на приключване на записванията, които имат регистрация и валидна застраховка„Гражданска отговорност”.

1. **Класове автомобили и оборудване:**

**1.1 клас СТАНДАРТ**

Серийни автомобили с повишена проходимост. Разделят се в два класа според обема на двигателя, без значение от типа гориво:

– **Стандарт L** (леки)- с обем на двигателя до 2400 кубически сантиметра.

– **Стандарт Н** (тежки)- с обем на двигателя над 2400 кубически сантиметра.

Всички изменения в конструкцията на автомобила, които не са изрично разрешени в правилника, са забранени:

* Двигател - забранява се подмяната на двигателя с такъв, който не се монтира серийно на този модел автомобил
* Не се допуска увеличаване на мощността на двигателя чрез допълнително монтиране на оборудване за принудителнопълнене, интеркулер, както и чрез други доработки.
* Не се допуска преместване на радиатора от оригиналната му позиция в отсека на двигателя.
* Разрешава се монтирането на шнорхел за защита на двигателя от воден удар
* Трансмисия - забранява се промяната на скоростна кутия с различна от серийно монтираните на модела
* Монтирането на блокажи на диференциалите е разрешено.
* Електроинсталация - не се допуска промяната на мястото на акумулатора от фабрично заложеното.
* Окачване - допуска се подмяната на оригиналните пружини/ресори/ торсиони с усилени, осигуряващи лифт на окачването при условие, че монтажът се извърши на фабрично определените стандартни места.
* Разрешено е използването на ограничителни колани.
* Купе и рама - забранени са всякакви изменения по купето и рамата. Не се допускат промени в целостта на купето. Автомобилът трябва да запазва оригиналния си силует.
* Не се допуска подмяна на оригинални детайли от купето с такива от леки композитни материали.
* Не се допуска подмяна на оригиналните стъкла.
* Разрешава се премахването на задните седалки, както и шумопоглъщащи и декоративни елементи от вътрешността на купето.
* Разрешава се подмяната на волана, както и монтиранена допълнителни уреди за контролиране работата на двигателя.
* Колела и гуми - разрешена е смяната на серийните гуми и джанти, както и промяна на размера им.
* Разрешава се монтирането на дистанционни фланци.
* Разрешава се промяна на мястото за монтаж на резервното колело, както и монтирането на две резервни колела в багажното отделение, при условие, че същите бъдат надеждно закрепени.
* Пожелателно е монтирането на електрическа лебедка. Ако лебедката е с метално въже се изисква да има тежест на въжето за успокоител прискъсване.

**Задължително оборудване за клас СТАНДАРТ:**

* Защитна дъга закрепена на 4 точки и усилена с един диагонал, като се препоръчва защитна клетка захваната на минимум 6 точки.
* Функциониращи стандартни за модела предпазни колани.
* Каски за пилота и навигатора по норма ЕСЕ.
* Един или два прахови пожарогасителя с общ обем не по-малко от 2 кг. Пожарогасителите трябва да са надеждно закрепени в купето на автомобила и да са достъпни за екипажа.
* Колани (ремъци) за теглене, 2 бр., къс и дълъг.
* GPS приемник с възможност за записване на GARMIN съвместим трак.

**1.2клас СТАНДАРТ ПЛЮС**

Серийни автомобили с повишена проходимост. Всички изменения в конструкцията на автомобила, които не са изрично разрешени в правилника, са забранени:

* Двигател - подмяната на двигателя е разрешена.
* Допуска се увеличаване на мощността на двигателя чрез допълнително монтиране на оборудване за принудително пълнене или интеркулер, както и чрез други доработки.
* Чип тунингът (софтуерен или хардуерен) е разрешен, при условие, че се запази оригиналната електроинсталация, заедно с буксата към компютъра.
* Не се допуска преместване на радиатора от оригиналната му позиция в отсека на двигателя.
* Изпускателна система - разрешават се промени.
* Разрешава се монтирането на шнорхел за защита на двигателя от воден удар.
* Трансмисия - подмяната на трансмисията е разрешена.
* Монтирането на блокажи на диференциалите е разрешено.
* Електроинсталация - допуска промяната на мястото на акумулатора от фабрично заложеното.
* Окачване - допуска се подмяната на оригиналните пружини/ресори/торсиони с усилени, осигуряващи лифт на окачването, при условие, че монтажът се извърши на фабрично определените стандартни места.
* Разрешено е използването на ограничителни колани.
* Разрешено е усилването на оригиналните носачи, както и на преден и заден мост.
* Купе и рама - забранени са всякакви изменения, които включват рязане на рамата. Разрешено е усилването на рамата и купето. Не се допускат промени в целостта на купето. Автомобилът трябва да запазва оригиналния си силует.
* Не се допуска подмяна на оригинални детайли от купето с такива от леки композитни материали.
* Не се допуска подмяна на оригиналните стъкла.
* Разрешава се премахването на задните седалки, както и шумопоглъщащи и декоративни елементи от вътрешността на купето.
* Разрешава се подмяната на волана, както и монтиране на допълнителни уреди за контролиране работата на двигателя.
* Колела и гуми - разрешена е смяната на серийните гуми и джанти, както и промяна на размера им.
* Разрешава се монтирането на дистанционни фланци.
* Разрешава се промяна на мястото за монтаж на резервното колело, както и монтирането на две резервни колела в багажното отделение, при условие, че същите бъдат надеждно закрепени.
* Пожелателно е монтирането на електрическа лебедка. Ако лебедката е с метално въже се изисква да има тежест на въжето за успокоител при скъсване.

**Задължително оборудване за клас СТАНДАРТ ПЛЮС:**

* Защитна дъга закрепена на 4 точки и усилена с един диагонал или защитна клетка за безопасност по изискванията на приложение Ж чл.283 на FIA захваната на минимум 6 точки.
* Четири точкови спортни колани, като се допускат такива с изтекла хомологация.
* Каски за пилота и навигатора по норма ЕСЕ.
* Един или два прахови пожарогасителя с общ обем не по-малко от 2 кг. Пожарогасителите трябва да са надеждно закрепени в купето на автомобила и да са достъпни за екипажа.
* Колани (ремъци) за теглене, 2 бр., къс и дълъг.
* GPS приемник с възможност за записване на GARMIN съвместим трак.

**Забележка:**

* **През сезон 2019 в клас Стандарт Плюс до старт ще се допускат автомобили със защитна дъга закрепена на 4 точки и усилена с един диагонал.**
* **През сезон 2020 в клас Стандарт Плюс до старт НЯМА да се допускат автомобили със защитна дъга, а само автомобили със защитна клетка за безопасност.**

**1.3клас МОДИФИЦИРАН**

Модифицирани автомобили с повишена проходимост без ограничения за допълнителните доработки по автомобила, с изключение на:

* Наличие и/или монтаж на портални мостове.
* Наличие и/или монтаж на „Full Hydro“управление.

**Задължително оборудване за клас МОДИФИЦИРАН:**

* Клетка за безопасност по изискванията на приложение Ж чл.283 на FIA.
* Четири точкови спортни колани, като се допускат такива с изтекла хомологация.
* Каски за пилота и навигатора по норма ЕСЕ, като се допускат такива с изтекла хомологация.
* Един или два прахови пожарогасителя с общ обем не по-малко от 2 кг. Пожарогасителите трябва да са надеждно закрепени в купето на автомобила и да са достъпни за екипажа.
* Колани (ремъци) за теглене, 2 бр., къс и дълъг, като автомобила трябва да е оборудван с надеждни куки за теглене, отпред и отзад.
* Главен изключвател на ел. верига (ключ-маса), който да работи без искрообразуване и да е достъпен от всеки член от екипажа, когато е седнал нормално и с поставен предпазен колан. Задействането му трябва да е съпроводено със загасване на двигателя, без значение на типа му (бензинов или дизелов).
* GPS приемник с възможност за записване на GARMIN съвместим трак.
* Електрическа, хидравличнаили механична лебедка. Ако лебедката е с метално въже се изисква да има тежест на въжето за успокоител при скъсване.

**1.3клас ПРОТОТИП**

Автомобили с повишена проходимост изградени от тръбни конструкции, без ограничения за допълнителните доработки по автомобила.

**Задължително оборудване за клас ПРОТОТИП:**

* Клетка за безопасностпо изискванията на приложение Ж чл.283 на FIA.
* Четири точкови спортни колани, като се допускат такива с изтекла хомологация.
* Каски за пилота и навигатора по норма ЕСЕ, като се допускат такива с изтекла хомологация.
* Един или два прахови пожарогасителя с общ обем не по-малко от 2 кг. Пожарогасителите трябва да са надеждно закрепени в купето на автомобила и да са достъпни за екипажа.
* Колани (ремъци) за теглене, 2 бр., къс и дълъг, като автомобила трябва да е оборудван с надеждни куки за теглене, отпред и отзад.
* Главен изключвател на ел. верига (ключ-маса), който да работи без искрообразуване и да е достъпен от всеки член от екипажа, когато е седнал нормално и с поставен предпазен колан. Задействането му трябва да е съпроводено със загасване на двигателя, без значение на типа му (бензинов или дизелов).
* GPS приемник с възможност за записване на GARMIN съвместим трак.
* Електрическа, хидравлична или механична лебедка. Ако лебедката е с метално въже се изисква да има тежест на въжето за успокоител при скъсване.

**III. ТИП НА СЪСТЕЗАНИЯТА И ТРАСЕ**

1. Състезанията от веригата BULGARIA TROPHY CHALLENGEмогатда бъдат два типа:

– двудневни, с обща дължина на специалните етапи не по-малкоот 60 км.

– тридневни, с обща дължина на специалните етапи не по-малко от 100 км.

Дължината на трасетата за всички класове не трябва да надвишава 180 км за цялото състезание.

1. Трасето на състезанието може да включва всякаква настилка, от асфалт на свързващите етапи до полски и горски почвени пътища по пресечен терен, с възможност за специални екстремни участъциза класовете МОДИФИЦИРАН и ПРОТОТИП. За класовете СТАНДАРТ и СТАНДАРТ ПЛЮС се използват само съществуващи горски и полски пътища, като се избягват тежки участъци изискващи задължителното използването на лебедка.
2. Екипажите преминават трасето по описан в пътна книга точно определен маршрут, вкл. участъци маркирани с колчета и/или ленти, точки със зададени GPS координати и други. Движението на състезателите между две точки от пътната книга не е задължително дабъде по най-краткия път, освен ако няма ограничителни ленти поставениот организатора.
3. Трасето на състезанието не е отцепено и обезопасено и включва състезателни етапи:

* Специален етап (SS) – движение за време по пътна книга и/или маркирани от организатора участъци с ленти или друга маркировка.
* Свързващ етап (LS) – движение за време по пътна книга, като екипажите трябва да преминат етапа в рамките на определено от организатора контролно време. На свързващите етапи важи и е задължително спазването на Закона задвижение по пътищата и правилника за прилагането му.

1. Пътната книга - изготвя се с размер А5, с максимум 6 реда на страница, описващи конкретните ситуации по трасето, разстояния, характерни особености и други по преценка на организатора.
2. Обявяването на трасето и часовите графици става единствено по следните начини:

* Пътна книга.
* Инструктаж на състезателите (брифинг).
* Официален бюлетин на организатора.

1. Трасето трябва да бъде запазено в тайна. Организаторът трябва да гарантира на състезателите, че до края на състезанието информация за него няма да бъде давана на никого, извън официалната информация, предоставяна на всички състезатели.
2. При организиране на сателитно проследяване на състезанието в Интернет в реално време, организаторът не трябва да публикува информация за трасето, която да позволява състезателите да получават външна помощ при навигацията.

**IV. СЪСТЕЗАТЕЛИ И ВОДАЧИ**

1. Състезател в едно състезание са клубовете.
2. Водачи са пилотът и навигаторът на състезателния автомобил
3. Екипажът на даден автомобил се състои от двама водачи, като и двамата водачи могат да управляват автомобила по време на състезанието. Пилотът трябва да има валидно свидетелство за управление на МПС за съответната категория.
4. Право на участие в екипажите имат всички дееспособни пълнолетни лица.

**V. ЗАЯВКИ ЗА УЧАСТИЕ**

1. Всеки състезател, който желае да участва в състезаниеот веригата BULGARIA TROPHY CHALLENGE следва да представи на адреса на организатора в срока посочен в програмата, съответна заявка,за всеки екипаж по отделно.

2. Всяка заявка трябва да съдържа минимум името и адреса на състезателя, данни за водачите и състезателния автомобил

3. Заявки могат да се подават и по електронен път чрез е-мейл или онлайн.Те се потвърждават с датата и часа на изпратения е-мейл.

4. Датата и часът, до който могат да се подават заявкиза участие трябва да бъде посочен в програмата засъстезанието. За закъснелите, по решение на директора на състезанието, може да им се разреши участие след като платят глоба в размер определен вдопълнителния правилник.

5. Всяка заявка, която съдържа неверни или непълни данни се счита за недействителна, а заявителят–за виновен в неправилно поведение.

6. Подписвайки заявката, състезателите, както и всички членове на екипажапоемат изцяло и безусловно задълженията, предвидени в Международнияи Националния спортен кодекс, както и разпорежданията на Специалния правилник.

7. Един заявен автомобил може да бъде заменен с друг всъщия клас, най-късно до административния преглед.

8. Замяната на водач се допуска с друг, най-късно до административния преглед.

9. Организаторът има право да откаже участие на даден екипаж, но не по-късно от 3 дни преди старта е длъжен да уведоми за товазаинтересованите лица, без да е необходимо да обяснява мотивите си.

10. Организаторът може да обяви предварително броя на автомобилите, които ще приеме за участие. Той не може да откаже участие на екипаж встарта на кръг от веригата BULGARIA TROPHY CHALLENGE, освен акоза това няма специално разрешение на БФАС.

**VI. ЗАСТРАХОВКИ**

1. Организаторът е длъжен да сключи застраховка „ГРАЖДАНСКА ОТГОВОРНОСТ“ за вреди причинени от състезателен автомобил срещу трети лица с минимално покритие (агрегатен лимит) 300 000 лева.
2. Всички автомобили трябва да имат валидна застраховка „Гражданска отговорност”.
3. Водачите трябва да имат валидна индивидуална застраховка „ЗЛОПОЛУКА ЗА СПОРТИСТИ“ с минимално покритие за събития, настъпили по време на състезание.

**VII. СТАРТОВИ НОМЕРА И РЕКЛАМНИ СТИКЕРИ**

1. Автомобилите преминали успешно Административен и Технически преглед получават стартови номера и рекламни стикери на спонсорите. Всички плакети със стартови номера от предишни състезания трябва да бъдат отстранени или закрити.
2. Стартовите номера на екипажите се раздават по реда от генералното класиране от предходното състезание, а за първото състезание от календара, по генералното класиране от предходната година. За не участвалите в предходното състезание, по реда наприемане на заявките за участие в състезанието.
3. На състезателите се разрешава свободно да поставят рекламни материали по автомобилите при условие, че:

* Това се разрешава от законите на страната, правилниците и наредбите на БФАС.
* Не нарушават добрите норми на етика и морал.
* Не вземат мястото на регистрационните плаки и на състезателните номера.
* Не са с политически или религиозен характер.
* Не пречат на видимостта на екипажа.
* Не закриват състезателните номера

1. Организаторът има запазена площ за реклама, отделно от състезателните номера, на предния капак на автомобила 50/50см. и на двете страни назадната част на автомобила 50/50см.Състезателите са длъжни да осигурят свободна от стикери така описаната площ. Участникът може да се освободи от задължението си към рекламата, чрез заплащане на двойна стартова такса.

**VIII. ТЕХНИЧЕСКИ ПРЕГЛЕД**

1. Първоначалният технически преглед на автомобилите се извършва съгласно указаното в програмата време и място, по предварително обявен график за явяване. Техническият преглед е в услуга на сигурността на състезателите, на всички останали участници в състезанието и не напоследно място е основа за феърплей.
2. Без заверен документ за преминал успешно технически преглед, не се разрешавана нито един автомобил да вземе участие в състезанието.
3. Присъствието на екипажа на техническите прегледи не е необходимо.Независимо от това трябва да присъства представител на състезателя.
4. Преди всеки старт могат да се извършват и контролни технически прегледи за временното състояние наавтомобила. Всяко установено нарушение е основание за изключване от състезанието или да се даде време на екипажа да отстрани нарушенията.

**IX. ИЗМЕНЕНИЕ НА ПРОГРАМАТА**

1. Организаторът си запазва правото да променя програмата съобразно обстоятелствата ислучая, като участниците се уведомяват за това решение в най-къси срокове.
2. Всички евентуални изменения или допълнителни разпореждания се обявяват в информационните бюлетини, номерирани и с посочени дата и час и подпис на директора на състезанието.
3. Тези допълнения се обявяват в секретариата, постоянното седалище на състезанието, наинформационните табла и брифингите, освен в случаите когато това е невъзможно в хода на състезанието.

**X. КОНТРОЛЕН КАРНЕТ**

1. Преди старта, всеки екипаж получава Контролен карнет, на който е обозначено стартов номер на екипажа, време на стартиране, максимално време за преминаване на етапите. При пристигането на контролния пункт в края на състезателния ден (финала), този карнет се предава на съдията.Екипажът е изцяло отговорен за съхранението на Контролния си карнет.

2. По време на цялото състезание, Контролният карнет трябва да бъде в автомобила и се представя на контролните точки за заверка лично от един от членовете на екипажа.

3. Всяка поправка или подмяна в Контролния карнет се наказва с не преминаване на етапа, освен при заверка от отговорния съдия.

4. Екипажът е длъжен да представи своевременно Контролния карнет на отговорния съдия и да следи заправилното вписване на контролното време. Единствено съдията на контролата има право да вписва часа в Контролния карнет.

5. Загубата на Контролния карнет или неговото непредаванедо 1 (един) час след затваряне на етапа означава непреминаване на етапа.

**XI. ПРОТИЧАНЕ НА СЪСТЕЗАНИЕТО**

1. Официален старт- преди старта организаторът събира всички състезатели, участващи в състезанието в предстартова зона, като влизането в тази зона се извършва не по-късно от 30 минути преди старта за всеки екипаж.
2. Пролог - прологът е пожелателен елемент и има за цел определянена стартовата поредност (решетка) запървия етап от състезанието. Прологът протича като състезателен етап и при него важат всички правила за времеизмерване, наказания, задължително оборудване и безопасност.
3. Поредността на стартиране в пролога съвпада с поредността на стартовите номера на екипажите.
4. Видове етапи:

* **Специален етап (SS):**специалният етап е състезание за трудност и майсторско управление на автомобилапо пътна книга и/или маркирани от организатора участъци с ленти или друга маркировка, по време на който се засича време за преминаване.
* **Свързващ етап (LS):**свързващият етап е част от състезанието, по време на който екипажите трябва да преминат етапа в рамките на определено от организатора контролно време.Контролното времесе задава в пътнатакнига или контролния карнет. По-късното пристигане на часовата контрола се наказва.

1. Стартиране на етап - часът на стартиране на всеки етап се обявява чрез пътната книга, контролния карнет или в бюлетин на организатора. Също така се обявява интервалът, през който стартират екипажите- спрямо класирането от пролога (ако няма пролог–по стартовите номера) и обявения интервал за стартиранена първия етап, се оформя стартова поредност (решетка) за първия етап отсъстезанието. В следващите етапи екипажите стартират по реда на класирането от предишния етап или ако организатора прецени, че няма време да обработи резултатите, по реда на финиширане на предходния етап, като това трябва да е предварително обявено в програмата на състезанието или по съответния ред. В зависимост от обявения час на стартиране на тези етапи и съответните интервали автоматично се определят точните времена застартиране на всички екипажи.
2. Всеки екипаж е задължен да стартира в точния час и да спазва реда на стартиране. Разрешава се стартиране само при пълен състав на екипажа.
3. При закъснение за старт, времето на екипажа започва да тече и му се добавя допълнително наказание. Единствено стартиращия съдия има правото да прецени ситуацията и да извика на старт закъснелия екипаж. Закъснелият за старт екипаж няма право да оспорва решенията на стартиращия съдия.
4. Автомобилите трябва да се движат на собствен ход. Не се допуска стартиране на автомобил, който е теглен или бутан от друг участник в състезанието.
5. Финал на етап. На финала има задължително часова контрола, за да отрази времето на финиширане на екипажа.
6. Контролни точки. За да се гарантира, че екипажите спазват предвидения маршрут, на определени точки от пътната книга организатора разполага контроли. Такива може да има само на точки от пътната книга. Контролите могат да бъдат:

* Часови контроли - съдиите, отговарящи за тези контролн точки, заверяват контролния карнет на екипажа, нанасят часа на преминаване и отбелязват в протокола на контролата преминаването на екипажа. Старта и Финала на всеки етап е Часова контрола (ЧК).
* Транзитни физически контроли (СР)- съдиите, отговарящи за тези контролни точки заверяват контролния карнет на екипажа, като нанасят часа на преминаване и отбелязват в протокола на контролата преминаването на екипажа.
* Виртуални транзитни контроли (WP) - преминаването през такава контролна точка от трасето се отчита чрез технически средства (GPS). Наличието на такива контролни точки се обявява предварително, на брифинга, преди състезателния ден. Виртуалните транзитни контроли се описват в пътната книга като такива, без да се описват GPS координатите им. За преминаване през виртуална транзитна контрола се счита преминаването в радиус не повече от 50 м. от съответната точка. Виртуални транзитни контроли не може да се определят на места, където има вероятност от затруднено приемане на GPS сигнал.

1. Всички контроли се обозначават със знаци.Влизането и напускането на контролните зони може да става само от/в посоката, указана в пътната книга.Продължителността на престоя във всички контролни зони не трябва да превишава необходимото време за извършване наконтролните дейности.
2. Контролите се закриват след затваряне на етапа или преминаване на всички екипажи.В случай, че 50% от екипажите не успеят да се включат в контролното време за преминаване на даден етап, същото може да бъде удължено от директора на състезанието.
3. Техническа помощ и сервизен парк. Сервизните паркове трябва да бъдат обозначени в пътната книга с часова контрола за влизане и излизане.

* По време на цялото състезание, техническа помощ извън сервизните паркове може да се оказва само от други екипажи,участващи в състезанието.По време на специалните етапи не е разрешено използванетона резервни части, инструменти иматериали извън тези, които се намират в състезателния автомобил или са предоставени от други екипажи участващи в състезанието.
* Не се разрешава навлизането и спирането на сервизен автомобил по маршрута на състезанието извън сервизните паркове, освен след изричното разрешение на Директора на състезанието, при условие че не пречат на останалите състезатели.
* Разрешава се техническа помощ в свързващи етапи, когато състезателното трасе съвпада с трасето на асистентските автомобили.
* Скоростта на автомобилите в сервизните паркове не може данадхвърля 10 км/час.

1. Времеизмерване. Времеизмерването на специален етапсе осъществява с точност до секунда, а на свързващетап с точност до минута.

* Стартирането в етап се осъществява с часовник или табло, което отмерва времето с точностдо секунда.
* Времето на финала се маркира по финалната линия посредством хронометрични устройства, задължително с печатащо устройство. Тези апарати се дублират с хронометри без да са задължително с печатащо устройство.

1. В случай на непредвидени обстоятелства и необходимост от преждевременно прекратяване на състезателния етап, по решение на Директора на състезанието, етапа може да бъде отменен илина екипажите да се даде време от последната контролна точка (физическа или виртуална), през която са преминали над 50 % от участващите екипажи.
2. GPS контрол. За контрол на ограниченията на максималната скорост и спазване на определения в пътнатакнига маршрут сеизползват GPS траковете, записани от съвместим с Гармин GPS приемник.Задължение на екипажа е да поддържа GPS-а в изправност ивключен през цялото време от старта до финала за деня. При пристигане на контролния пункт в края на състезателния ден, GPS-ът се предава на съдията, заедно с контролния карнет. Всяка неизправност или изключване на GPS-а, довели до липса на записан трак или части от него, се смята в ущърб на екипажа и води до налагане на съответните наказания, включително до непризнаване на етапа. Непредаването на GPS-а на финала за деня и манипулиране на записаните от него данни се наказват по същия начин, както и непредаване или манипулиране на контролния карнет.
3. Данните, записани от GPS-а, се отчитат от отговорника по GPSконтрола. Всички констатирани нарушения(превишаване на максимално разрешената скорост, непреминаване през контролни точки, неспазване на маршрута и др.) се описват в протокол, който се подписва от отговорника по GPSконтрола и се предава на главния съдия. След сваляне на данните от GPS-а, записаният трак не се изтрива иGPS-ът не се връща на екипажа, докато не изтече времето за подаване на протести. В случай на оспорване на резултатите от GPS-контрола, проверката се извършва след повторно сваляне на трака от съответния GPS в присъствието на заинтересованите екипажи. При наличие на втори контролен GPS, той може да бъде използван, ако е предаден на финала заедно с първия.

**ХII. НАКАЗАНИЯ**

Наказанията на екипажа се налагат в минути, които се прибавят към времето за преминаване на етапа.

Наказанията се налагат въз основа на констатираните и записани нарушения в протоколите на съдиите на контролни точки, карнетите на състезателите и показанията от трака на GРS-ите и/или тракове от проследяващи устройства (тракери) предоставени от организатора. За налагане на наказание за превишение на скоростта се отчита средната скорост в зоната на ограничението. Зоната на ограничението трябва да бъде ясно дефинирана с GPS координатите на началната и крайната ѝ точка.

1. Закъснение за начален старт - екипажът стартира последен, като времето му за старт тече от момента на определеното му време за стартиране и получава наказание от 15 минути.
2. Закъснение за междинен старт - екипажът стартира при подадена му команда от съдията на старта, като времето му за старт тече от момента на определеното му време за стартиране и получава наказание от 15 минути.
3. Непреминаване през физическа контролна точка от трасетосе наказва с 120 минути. Физическата контролна точка се удостоверява с печат в контролния карнет.
4. Непреминаване през виртуална контролна точка от трасето се наказва с 30 минути. Преминаването през виртуалната контрола се удостоверява с технически средства.
5. Излизане на автомобила с 4-те колела извън участък маркиран от организатора с колчета и/или ленти се наказва с 120 минути.
6. Заобикаляне и/или съкращаване на определения от организатора маршрут с цел облагодателстване се наказва с 120 минути.
7. Навлизане и/или напускане на контролна зона от/в грешна посока се наказва с 120 минути.
8. DNS - етапът се счита за непреминат - когато екипажът не стартира или стартира и не премине минимум 66% от трасето. В този случай времето му за преминаване е измереното време на най-бавния редовно финиширал екипаж (времето за преминаване плюс времето от наложените наказания) плюс 240 минути.
9. DNF - етапът се счита за прекъснат - когато екипажът се откаже или не пресече финала в рамките на определеното му максимално време за преминаване на етапа, но премине над 66% от трасето. В този случай времето му за преминаване е измереното време на най-бавния редовно финиширал екипаж (времето за преминаване плюс времето от наложените наказания) плюс 120 минути.
10. Непредаване на GPS и/или Контролен карнет на финала или в случай на финиширане след затварянето на етапа и непредаване на контролния карнет в организационния офис, етапът се счита за непреминат.
11. Не спиране на знак STOP от пътната книга отчетен на на база технически средства се наказва с 15 минути за всеки.
12. Наказание при превишение на ограниченето на скоростта, за всяко нарушение:

* по 2 (две) минути за всеки километър превишение на скоростта до 10 км/час
* по 5 (пет) минути за всеки километър превишение на скоростта над 10 км/час

1. При три наказания за скорост или знак STOP в един и същ етап, екипажът се дисвалифицира.
2. Връзване на въжето на лебедката за дърво, без да се използва предпазен колан се наказва с 60 минути.
3. Липса на успокоител на въжето при използване на лебедка се наказва с 60 минути.
4. Балансиране на автомобила, като навигатора е стъпил (качил) от външната страна се наказва с 60 минути. Балансирането (осигуряването) на автомобила при наклони става само с предпазен колан с дължина над 3 метра.
5. Натискане, ритане, държане или друго боравене с въжето на лебедката, когато то е опънато и „под напрежение” се наказва с 60 минути.
6. При помощ от публиката екипажът се наказва с 120 минути освен, когато не е с разрешение на съдия или при оказване на първа помощ при инцидент.
7. Санкцията дисквалификация се налагапри неспортсменско поведение, безотговорно и опасно каране в бивака, в населените места или по време на свързващите етапи. Състезателите са отговорни за действията на обслужващите и съпровождащите ги лица, като могат да бъдат дисквалифицирани в случай, че тези лица проявят безотговорно, хулиганско поведение, преминат без разрешение по част от маршрута по трасето или при шофиране със скорост по-висока от 10 км/час в бивака.
8. Участникът може да бъде дисквалифициран при:

* Манипулация на контролния карнет или записания от GPS-а трак.
* Манипулация на автомобила след техническия преглед, т.е. промени, които не отговарят на задължителното оборудване.
* Грубо, небрежно или преднамерено застрашаване на други лица и състезатели.
* Неоказване на първа помощ при инцидент в трасето.
* При навлизане на асистентски автомобил в трасето по време на състезанието, без изричното разрешение на Директора на състезанието.
* При шофиране без задължителните предпазни средства (каска, предпазен колан).
* Движение през обработваеми площи (ниви, градини и др.). Наказанието се налага и когато има движение по азимут.
* При управление на автомобила от водач без свидетелство за управление на МПС.

В специални случаи, арбитражна комисия, свикана от организатора може да взема единични решения.

**XIII. ПРОТЕСТИ**

Право на протест (контестация) имат само официално регистрирани участници в състезанието.

1. Контестация се подава до Директора на състезанието, в организационния щаб след приключване на текущия етап, но не по-късно от 1 (един) час след обявяване на предварителните резултати за същия етап.

2. Таксата за подаване на контестация е 150 лева и се внася в брой заедно с контестацията.

3. Организатора взема решение по контестацията след изслушване и на двете страни, като се допуска доказателствен материал (снимки и/или видеозапис) за установяване на нарушението.

4. Контестацията може да бъде само индивидуална.

5. В случай, че контестацията е основателена, таксата за разглеждане се връщана подалия контестацията.

6. Обжалване на взетото решение по контестацията не е възможно.

7. Контестации внесени след изтичане на крайният срок и/или без такса не се разглеждат.

8. Контестации срещу решение на организатора на мероприятието не може да бъде подадена.

**XIV. РЕЗУЛТАТИ И КЛАСИРАНЕ**

1. Сборът от измереното време за преминаване по маршрута на етапите и наложените наказания определят резултата на екипажа.
2. Победител в състезанието е екипажът с най-малко сумарно време от преминаването на всички етапи. В случай, че след приключване на последния етап има екипажи с равно сумарно време, критерий за по-предно класиране става броя на по-предно класиране в етапите. При равен брой се гледа класирането в последния етап.
3. По време на състезателен етап и след неговото приключване може да се вадят междинни, временни и неокончателни резултати от екипа по времеизмерване.
4. Официални резултати се обявяват от организатора на състезанието на предвидените за това места само след налагане на всички наказания. Резултатите се подписват от Директора на състезанието.
5. Класирането за съответния етап се прави на база официалните резултати за етапа. Критерий за класиране е най-малкото време за преминаване на етапа след налагането на съответните наказания на екипажа.
6. След изготвяне на окончателното класиране за състезанието, екипажите участващи въвверигата BULGARIA TROPHY CHALLENGE получават точки, само ако са сформирани групи от най-малко 5 автомобила в клас. В случаите, когато не се сформират групи, се получават 50% от точките в класирането.
7. Класираните на първите 10 места екипажи получават следните точки заверигата BULGARIA TROPHY CHALLENGE:

|  |  |  |  |  |
| --- | --- | --- | --- | --- |
| **МЯСТО** | **ТОЧКИ** |  | **МЯСТО** | **ТОЧКИ** |
| **1** | **25** | **6** | **8** |
| **2** | **18** | **7** | **6** |
| **3** | **15** | **8** | **4** |
| **4** | **12** | **9** | **2** |
| **5** | **10** | **10** | **1** |

**XV. НАГРАЖДАВАНЕ.**

Организаторът раздава награди и купи, съгласно финансовите си възможностии привлечените спонсори.

**XVI.ЗАКЛЮЧИТЕЛНИ РАЗПОРЕДБИ.**

1. С настоящият правилник се уреждат условията за участие в открит шампионат - веригата офроуд състезания BULGARIA TROPHY CHALLENGE.
2. Oрганизаторът си запазва правото при възникване на непредвидени затруднения да отложи или отмени състезанието.
3. Всеки състезател, водач и механик трябва да познава разпоредбите на Наредбата за провеждане на автомобилни състезания през текущата година, настоящия специален правилник и допълнителния правилник на организатора и се задължават да го спазват.
4. Всеки участник е задължен, както по време на етапите така и извън тях да оказва помощ. Съдействието при технически проблеми не е задължение, но е показател за феърплей.При оказване на първа медицинска помощ, на екипажа оказал съдействие, се премахва времето на престоя. Установяването на времето за престой, се измерва по показанията на GPS-а. Задължение на екипажа е да уведоми за това Директора на състезанието.
5. Непознаването на специалния правилник не освобождава участниците да изпълняват съответните задължения и да понасят съответните наказания и отговорности.
6. Организаторът не поема никаква отговорност към водачите или трети лица за щетите и загубите, причинени пряко или непряко от водачите или техните автомобили. Тази отговорност се носи от непосредствените причинители.
7. Компетентните лица, които вземат решения в случаите непредвидени в този правилник са съдиите на всяко едно конкретно състезание
8. При възникване на спорни ситуации и тълкувания, след състезанията компетентна за решаването им е комисия Крос Кънтри към БФАС, като решенията се взимат с обикновенно мнозинство.

Настоящия Специален правилник бе приет от Комисия Крос Кънтри към БФАС.